hotchpotch/miracl-hf-unified huggingface dataset:
Aili Palmén
Aili Inkeri Palmén (18. lokakuuta 1917 Jyväskylä – 31. joulukuuta 2012 Helsinki) oli suomalainen kustannustoimittaja, kirjailija ja kääntäjä.
Aili Palménin vanhemmat olivat Ruoveden kunnanlääkäri Einar Filip Palmén (1886–1971) ja Anna Maria Becker (1887–1933). Hän oli naimisissa 1940–1947 Eino E. Suolahden kanssa, liitto päättyi avioeroon.
Aili Palmén valmistui filosofian kandidaatiksi 1941. Hän työskenteli kustannustoimittajana Otavan palveluksessa.
Palmén suomensi muun muassa useita Georges Simenonin teoksia.
Helinä Salotie
Elsa Helinä Tellervo Kangas, kirjailijanimi Helinä Salotie (s. 23. syyskuuta 1917 Perho) on suomalainen lastenkirjailija. Hän kirjoitti myös nimimerkillä "Leena".
Deeds of Flesh
Deeds of Flesh on yhdysvaltalainen brutaalin death metalin yhtye, joka perustettiin vuonna 1993 Los Ososissa, Kaliforniassa.
Deeds of Fleshin jäsenet omistavat ja hallinnoivat death metal -musiikkiin erikoistunutta Unique Leader Records -levy-yhtiötä.
Juvakaisenmaa
Juvakaisenmaa on Kolarissa Niesanjoen varrella oleva rautamalmialue, jossa toimi kaivos 1662–1917. Se liittyy rakennettuun kulttuuriympäristöön kuuluvaan Kaaraneskosken masuuniin.
Katalepsy
Katalepsy on venäläinen brutaalia death metalia soittava yhtye. Sen perustivat vuonna 2003 Moskovassa kitaristit CannX ja Helv. Yhtyeen musiikillisia vaikuttajia ovat Suffocation, Cannibal Corpse, Disgorge, Cryptopsy ja Dying Fetus.
Katalepsy on julkaissut kaksi split-albumia, yhden EP-levyn ja kaksi studioalbumia. Toukokuussa 2011 yhtye solmi levytyssopimuksen Unique Leader Recordsin kanssa. Vuonna 2012 julkaistavaksi suunniteltu toinen studioalbumi "Autopsychosis" ilmestyi tammikuussa 2013.
Sana ”Katalepsy” on venäjää ja tarkoittaa fetissiä ulosteita kohtaan.
Korjukivkan verilöyly
Korjukivkan verilöyly oli SS-joukkojen suorittama joukkomurha ukrainalaisessa Korjukivkan kylässä 1.–2. maaliskuuta 1943. Verilöylyssä tapettiin 6700 ihmistä ja poltettiin 1290 taloa. Saksalaiset hyökkäsivät kylään uudelleen 9. maaliskuuta ja tappoivat sinne palanneet vanhukset, jotka olivat selvinneet elossa edellisestä hyökkäyksestä.
Kuolinsyytutkimusten mukaan murhat tehtiin rynnäkkökivääreillä, raskailla konetuliaseilla, astaloilla ja polttamalla. Verilöylyn tarkoituksena oli kostaa Oleksi Fjodorovin johtamien partisaanijoukkojen toiminta alueella. Korjukivkan verilöyly oli tuhoisin saksalaisten suorittama siviileihin kohdistunut rangaistus- ja kostotoimi toisessa maailmansodassa.
Historioitsija Dmitri Vedenejevin mukaan saksalaismielisistä ukrainalaisista koottu "Schutzmannschaft"-paikallispoliisi osallistui murhiin. Rikoksiin syyllistyneiden määräksi on arvioitu 300–500 henkilöä. 5612 uhria on edelleen tunnistamatta.
Faina Jyrkilä
Vieno Faina Jyrkilä (1. syyskuuta 1917 Sortavala – 28. tammikuuta 2008 Jyväskylä) oli suomalainen sosiologi. Hän oli Jyväskylän yliopiston sosiologian professori vuosina 1964–1984. Hän selvitteli tutkimuksissaan muun muassa vanhusten ja siirtoväen sopeutumista. Hän oli ensimmäinen Suomessa sosiologian professorin virkaan nimitetty nainen. Jyrkilä kuului Suomessa ensimmäisen sukupolven vanhuustutkijoihin. Hän toimi muun muassa "International Association of Gerontologyn" (IAG) luottamustehtävissä. Jyrkilän tutkimus "Ikä ja irtaantuminen vuorovaikutuksesta" on tiheään referoitu teos.
Paul Jyrkänkallio
Paul Georg Jyrkänkallio, vuoteen 1944 "Schmidt" (25. toukokuuta 1922 Koivisto – 2. toukokuuta 2004 Helsinki) oli suomalainen diplomaatti, koulutukseltaan filosofian kandidaatti. Hän oli suurlähettiläänä Sofiassa 1969–1972, Budapestissa 1973–1977, sitten ulkoministeriön edustustojen tarkastaja 1977–1980 ja jälleen suurlähettiläs Roomassa 1980–1985 ja Ateenassa 1985–1992.
Luettelo Euroopan Tiedeneuvoston rahoittamista suomalaistutkijoista
Euroopan tutkimusneuvosto (ERC) tukee tutkimusta rahoittamalla huippututkijoiden työtä.
Rahoitusta voi saada eri nimikkeillä:
Seuraaville suomalaistutkijoille on myönnetty ERC:n Starting Grant -rahoitus:
2007:
2009:
2010:
2011:
2012:
2013:
2017:
Angel Eyes (kappale)
”Angel Eyes” (vap. suom. "Enkelisilmät") on Ella Fitzgeraldin tunnetuksi tekemä jazzstandardi vuodelta 1946. Kappaleen sävelsi Matt Dennis ja sanoitti Earl K. Brent.
Ensimmäinen laulun äänittänyt artisti oli Herb Jeffries. Nat King Cole nauhoitti sen vuonna 1953 ja samana vuonna Matt Dennis lauloi sen elokuvassa "Jennifer". Ella Fitzgerald nauhoitti kappaleen useita kertoja ja lauloi sitä usein myös konserteissaan. Fitzgeraldin ensimmäinen nauhoitus on vuodelta 1952. Frank Sinatra äänitti menestyneen version kappaleesta vuoden 1958 albumilleen "Frank Sinatra Sings for Only the Lonely".
”Angel Eyesin” ovat nauhoittaneet myös muun muassa Benny Carter, Modern Jazz Quartet, Nancy Wilson, Kenny Burrell ja Mark Murphy.
Ross County FC
Ross County Football Club on vuonna 1929 perustettu jalkapalloseura Dingwallsta, Skotlannin Ylämaalta. Joukkue pelaa kaudella 2017–2018 Skotlannin korkeimmalla sarjatasolla Skotlannin Valioliigassa.
Ross County pelasi vuonna 2010 Skotlannin cupin loppuottelussa, jonka se hävisi Dundee Unitedille 3–0.
Earl K. Brent
Earl K. Brent (1914–1977) oli yhdysvaltalainen sanoittaja, joka tunnetaan parhaiten hänen Matt Dennisin kanssa tekemästään kappaleesta ”Angel Eyes”. Brent sanoitti 1940-luvulla paljon elokuvamusiikkia ja teki yhteistyötä muun muassa E. Y. Harburgin ja Nacio Herb Brownin kanssa. Hän teki myös sanoituksia klassisiin sävellyksiin. ”Angel Eyesin” ohella hänen tunnetuimpiin kappaleihinsa kuuluvat ”Let There Be Music” (1943) ja ”Love Is Where You Find It” (1948).
Licá
Luís Carlos Pereira Carneiro eli Licá (s. 8. syyskuuta 1988 Lamelas, Portugali) on portugalilainen jalkapalloilija. Hän edustaa portugalilaista Portoa ja on pelipaikaltaan hyökkääjä.
29. toukokuuta 2013 Licá siirtyi Portoon nelivuotisella sopimuksella. Hän teki ensimmäisen maalinsa joukkueessa 10. elokuuta 2013, kun Porto kohtasi Vitória Guimarãesin Supertaça Cândido de Oliveiran ottelussa.
Licá teki ensiesiintymisensä Portugalin maajoukkueessa 10. syyskuuta 2013 pelatussa ystävyysottelussa Brasiliaa vastaan.
Suomen Palloliiton Karjalan piiri
Suomen Palloliiton Karjalan piiri päätettiin perustaa Sortavalassa 18.5.1930 pidetyssä kokouksessa, johon olivat lähettäneet edustajiaan Joensuun Palloseura, Sortavalan Palloseura ja Sortavalan Palloilijat. Heti ensimmäisenä kesänä järjestettiin piirinmestaruuskilpailut jalkapallossa. Mestaruuden voitti SPS, joka 26.8. Joensuussa käydyssä loppuottelussa voitti JoPS:in 3–1. SPS voitti myös yksinkertaisena käydyn sarjakilpailun. SP oli sarjassa toisena. Piiri ei vastoin odotuksia saanut ensimmäisellä kaudellaan kattojärjestöltä rahallista tukea.
Talvella 1931 ratkaistiin piirinmestaruus myös jääpallossa ja uutena seurana oli mukana Joensuun Kalevaiset. Jalkapallossa uutena tulokkaana esiintyi Seminaarin Kunto. SPS voitti mestaruuden kummassakin lajissa, kuten useina muinakin vuosina. Joensuun Palloseura onnistui voittamaan jalkapallossa 1935 ja jääpallossa 1932, 1933 ja 1936 ja SP puolestaan jalkapallossa 1932, 1933, 1936 ja 1938.
Joulukuun 18. päivänä 1938 piiri jakautui kahteen osaan, kun Joensuun piiri piti perustavan kokouksensa. Jäljelle jäänyt piiri vaihtoi nimensä Sortavalan piiriksi. Vuoden 1938 lopussa näihin piireihin kuuluivat seuraavat seurat:
Sortavalan piiri
Joensuun piiri
Sortavalan piirinmestariksi 1939 sekä jää- että jalkapallossa tuli SPS. SPS:n ja SP:n välinen jalkapallon pm-loppuottelu pelattiin 8.10.1939 ja SPS voitti 2–1. Samana iltana jaettiin liikekannallepanomääräyksiä. Tähän käytännössä piirin toiminta päättyi, vaikka välirauhan ja jatkosodan vuosina toimintaa pyrittiin ylläpitämään. Joensuun piiri jatkoi itsenäisenä aina vuoden 1994 loppuun saakka, jolloin se liittyi Itä-Suomen piiriin (syksyyn 1994 saakka Savon piiri).
Luettelo Laatokankarjalaisista urheiluseuroista
Altered States of America
Altered States of America grindcore-yhtyeen Agoraphobic Nosebleedin sata musiikkikappaletta sisältävä studioalbumi, joka julkaistiin 1. helmikuuta 2003. Albumin kappaleet käsittelevät useita aiheita, joista valtaosa viittaa väkivaltaan ja huumeiden käyttöön. Albumilla on myös useita noise-musiikkiin pohjautuvia kokeellisia kappaleita.
Vuonna 2008 albumista julkaistiin kahden levyn painos. Jälkimmäinen levy kantaa nimeä ""ANbRx II: Delta 9"", joka koostuu industrial/hardcore punk -yhtye Delta 9:n kappaleiden remix-versioista. Vuonna 2016 albumi julkaistiin 12" vinyylillä.
Noora Männistö
Noora Männistö (s. 1946) on suomalainen elokuva- ja teatteriohjaaja.
Männistö aloitti uransa 1970-luvun alussa toimimalla läänintaiteilijana toimipaikkanaan Porin teatteri. Hän on myös Ritva Siikalan ohella toinen Suomen suurimman lasten- ja nuorten harrastajateatterin Porin teatterinuorten perustajista. Männistö ohjasi aina 1990-luvun alkuun saakka lyhytelokuvia televisiolle ja on sen jälkeen keskittynyt dokumenttielokuviin. Lyhtydokumenttien lisäksi hän on urallaan ohjannut viisi pitkää dokumenttia. Vuonna 1983 Männistölle myönnettiin Risto Jarva -palkinto lyhytelokuvasta "Kotirauha".
Vaganttirunous
Vagantit eli goliardit olivat keskiajalla kierteleviä ylioppilaita, jotka kirjoittivat latinaksi runoja, vaganttirunoutta, joissa ylistettiin maallisia iloja ja luontoa ja tehtiin pilkkaa sekä maallisten että kirkollisten korkea-arvoisten henkilöiden tekopyhyydestä.
Vaganteista tunnetaan ainoastaan Archipoeta ("Arkkirunoilija"), jonka oikeaa nimeä ei tiedetä (hän eli Saksassa noin 1100-luvulla). Hän kirjoitti vaganttien uskontunnustuksen "Confession", juomalaulun "Mihi est propositum in taberna mori", ja hänen runojaan on myös vaganttirunouden kokoelmassa "Carmina Burana".
Sören
Sören on pääasiassa saksan- ja ruotsinkielisissä maissa esiintyvä miehen etunimi. Tanskassa nimi on käytössä kirjoitusasussa "Søren".
Nimi on muunnos latinalaisesta nimestä Severinus, jonka alkuperäinen muoto Severus merkitsee "ankaraa".
Suomessa nimi Sören on vuoden 2009 loppuun mennessä annettu Väestörekisterikeskuksen tietojen mukaan noin 460 henkilölle. Sörenin nimipäivä on suomenruotsalaisen kalenterin mukaan 23. lokakuuta.
Nathaniel Bliss
Nathaniel Bliss (28. marraskuuta 1700 – 2. syyskuuta 1764 oli englantilainen tähtitieteilijä ja neljäs Astronomer Royal vuosina 1762–1764.
Bliss syntyi Cotswoldsin kylässä Bisleyssä, Gloucestershiressä ja opiskeli Pembroke Collegessa Oxfordin yliopistossa. Hän suoritti Bachelor of Arts-tutkinnon vuonna 1720 ja Master of Arts-tutkinnon vuonna 1723.
Bliss toimi Oxfordissa ensin Pyhän Ebbin kirkon kirkkoherrana. Vuonna 1742 hänet nimitettiin Edmond Halleyn seuraajana geometrian professoriksi Oxfordin yliopistoon, ja samana vuonna hänet valittiin Royal Societyn jäseneksi. Vuonna 1762 hänet valittiin James Bradleyn seuraajana neljänneksi Astronomer Royaliksi, mutta sellaisena hän ehti toimia vain kaksi vuotta ennen kuolemaansa. Kun hän silloinkin asui enimmäkseen Oxfordissa, hänen aikaansaannoksensa Astronomer Royalina jäivät vähäiseksi.
Bliss kuoli Oxfordissa, mutta hänet haudattiin Halleyn viereen Pyhän Margaretan kirkkomaalle Leehen, Kaakkois-Lontooseen.
CS Pandurii Târgu Jiu
Clubul Sportiv Pandurii Lignitul Târgu Jiu on romanialainen jalkapalloseura Târgu Jiun kaupungista. Seura on perustettu 1962 ja se pelaa Romanian korkeimmalla sarjatasolla Liga I:ssä. Seura ei ole koskaan voittanut Romanian mestaruutta, mutta selvisi Eurooppa-liigan kauden 2013–2014 lohkovaiheeseen.
Reija Lang
Reija Lang (s. 1963 Karhula) on suomalainen jazz-vokalisti ja sanoittaja. Hän on toiminut jazzin parissa 1990-luvun lopusta lähtien ja esittää musiikkia mainstream jazzista free jazziin.
Lang on opiskellut Grammy-voittaja Mark Murphyn johdolla Yhdysvalloissa. Lisäksi hän on suorittanut opintoja Helsingin Pop & Jazz Konservatoriossa sekä Sibelius-Akatemian avoimessa yliopistossa. Lang on osallistunut kansainvälisiin jazz workshopeihin Nancy Maranon, Madeline Eastmanin, Jay Claytonin, Sheila Jordanin ja Donna McElroyn johdolla.
Reija Lang on tehnyt konserttiproduktioita ja levytyksiä seuraavien muusikoiden kanssa:
Lang on esiintynyt kotimaan esiintymisten lisäksi festivaaleilla ja klubeissa Japanissa, Kiinassa, Venäjällä, Virossa ja Ruotsissa.
Lang tunnetaan myös big band -produktioiden konseptoijana. Produktioihin lukeutuvat vuonna 2007 Mika Myllärin sovittama "Tribute to Anita O'Day" , vuonna 2011 Uwe Steinmetzin sovittama moderni gospelteos big bandille "Every Time I Feel The Spirit" ja vuonna 2013 Nancy Wilsonin ja Cannonball Adderleyn musiikin inspiroima produktio Erno Tiittasen sovittamana .
Lang on sanoittanut englanniksi Wayne Shorterin, Eric Dolphyn ja Mal Waldronin instrumentaalikappaleita vuonna 2005 julkaistulle "Transit"-levylle . Hän on myös sanoittanut englanniksi Ed Jonesin, Geoff Gascoynen ja Orphy Robinsonin sävellyksiä vuonna 2009 julkaistulle "Out of Office" -levylle 
. Kotimaisten säveltäjien teoksiin hän on tehnyt englanninkielisiä sanoituksia Mikko-Ville Luolajan-Mikkolalle, Mika Myllärille, Jarno Kukkoselle ja Alexi Tuomarilalle - ja suomalaisia sanoituksia Seppo Kantoselle, Mikko Innaselle ja André Sumeliukselle.
Reija Lang on aktiivinen jazzvaikuttaja. Hän on Suomen Muusikkoyrittäjät ry:n hallituksen jäsen (2013-) . Lang on toiminut aiemmin myös Jazzmuusikot ry:n puheenjohtajana (2008-2012). Reija Lang tunnetaan myös jazz-klubien ja -tapahtumien tuottajana, mm. Albertin Kellari, Bio Rex Jazz Terazz, Nyyrikki .
Lady Summertime -jazzlaulukilpailun voittaja vuonna 2002 .
L’amour Toujours
L'amour Toujours (tunnetaan myös nimellä I'll Fly With You) on italialaisen DJ Gigi D’Agostinon sanoittama ja tuottama kappale. Kappale julkaistiin Pohjois-Amerikkalaisille klubeille sekä tanssimusiikkia soittaville radiokanaville heinäkuussa 2000. Euroopassa kappaleen singlejulkaisu tapahtui lokakuussa 2001. Kappale on julkaistu artistin samaa nimeä kantavalta albumilta. Kesällä 2001 kappaleesta tuli suosittu amerikkalaisissa ravebileissä. Kappaleesta tuli kaupallinen menestys sekä suuri hitti ympäri Eurooppaa, Latina-Amerikkaa, sekä Aasiaa. Yhdysvalloissa se pääsi Billboard Hot 100-listan 78. sijalle 15. syyskuuta 2001.
CD maxi - Europe (2001)
Kylätontti
Kylätontti on keskiajalta peräisin oleva kylärakenne, jossa on useita asuintaloja ja muita rakennuksia lähekkäin samassa ryhmässä. Ne voivat olla nykyisin asuttuja tai autioituneita. Kylät olivat alun perin asumakyliä, jotka muodostivat myöhemmin perustan lainsäädännölle.
Kylätontteja voi löytää vanhojen karttojen ja kyläluetteloiden avulla. Ne ovat arvokkaita muinaisjäänteiden ja -jäännösten löytöpaikkoja, joissa voi olla useita kerrostumia eri aikakausilta.
Kylätontti sijaitsee usein paikassa, jota ei voitu viljellä ja sellaisen voi nykyisin erottaa maastossa erottuvana kumpareena.
Sarkajaon aikana talot olivat tiiviissä ryhmässä kylätontilla ja yhteiset viljelymaat sijaitsivat etäämmällä.
Säännösteltyjä kylätontteja oli Suomessa vain Hämeenlinnan ympäristössä ja siitä Satakuntaan suuntautuvalla alueella. Säännöstelyllä kylätontilla kylän maat oli sarkajaossa jaettu talon varallisuuden mukaan, joka taas toimi verotuksen perustana.
Kylätontilla sijainnut kylä oli joko ryhmä-, rivi,- tai raittikylä. Talojen pihat olivat ahtaita ja niissä oli umpipihoja. Rakennusten väleihin muodostui kapeita kujia.
Kylätontilla asuneet ihmiset muodostivat tiiviin yhteisön ja olivat sukua keskenään.
Kylätontilla sijainnut kylä tavallisesti hajosi isojaossa, jolloin talot siirrettiin omien viljelyksien keskelle kylän laidoille.
September Song
”September Song” (suom. ”Syyskuun laulu”) on Kurt Weillin säveltämä ja Maxwell Andersonin sanoittama musiikkikappale vuoden 1938 Broadway-musikaalista "Knickerbocker Holiday". Kappaleen esitti näytelmässä Walter Huston ja sen ovat sittemmin äänittäneet lukuisat artistit, mukaan lukien Frank Sinatra, Stan Kenton, Liberace ja Sarah Vaughan. Instrumentaalitulkintoja kappaleesta ovat tehneet muun muassa Teddy Wilson, Artie Shaw, Django Reinhardt, Art Tatum ja Art Pepper.
Sauvo Puhtilan kirjoittamilla suomenkielisillä sanoilla kappaleen ovat nauhoittaneet Matti Viljanen (1953), Olavi Virta (1957) ja Topi Sorsakoski (1999).
Va Va Voom
Va Va Voom on amerikkalaisen laulaja-lauluntekijä Nicki Minajin kappale hänen toiselta, -studioalbumilta. Kappaleen julkaisivat Young Money, Cash Money, sekä Universal Republic albumin viidentenä singlenä 23. lokakuuta 2012. Kappaleen sanoittivat Minaj, Lukasz Gottwald, Allan Grigg, Max Martin ja Henry Walter, sekä tuottivat Dr. Luke, Kool Kojak, ja Cirkut. Albumin viidentenä singlenä se lähetettiin Britannian radioasemille 12. syyskuuta 2012 sekä Top 40/Mainstream radiolle 23. lokakuuta 2012. Kappale oli alun perin tarkoitus julkaista albumin ensimmäisenä singlenä, mutta se vaihdettiin "Starshipsiin"; Se julkaistiin myöhemmin uudelleenjulkaisun, in johdantosinglenä.
"Va Va Voom" on electropop ja elektroninen tanssimusiikki kappale, joka sanoituksellisesti kertoo seksuaalisesta aktiivisuudesta miestä kohtaan. Kappale sai julkaisunsa jälkeen positiivisen vastaanoton, monien sanoessa sitä albumin parhaaksi kappaleeksi, sekä kutsuivat sitä nappaavaksi ja radioystävälliseksi. Kaupallisesti kappale pääsi kahdenkymmenen parhaan joukkoon esimerkiksi Irlannissa, Slovakiassa, Uudessa-Seelannissa ja Britanniassa. Kappaleelle suunnattu musiikkivideo kuvattiin joulukuussa 2011, mutta sen julkaiseminen peruttiin, koska Minaj ei ollut tyytyväinen videon lopputulokseen. "Va Va Voom" laitettiin myöhemmin osaksi hänen in settilistaa.
Trifluorietanoli
Trifluorietanoli (CHFO) on alkoholi ja etanolin fluorattu johdannainen. Yhdistettä käytetään liuottimena, orgaanisessa synteesissä ja proteiinien tutkimuksessa.
Trifluorietanoli on huoneenlämpötilassa väritöntä nestettä. Yhdiste sekoittuu veden ja useiden orgaanisten liuottimien kanssa. Fluorilla on voimakas elektroneja puoleensavetävä ominaisuus ja tämän vuoksi trifluorietanoli on etanolia happamampi ja happamuudeltaan tiolien luokkaa. Trifluorietanoli kykenee liuottamaan useita polypeptideitä, polyamideja ja muita poolisia makromolekyylejä.
Trifluorietanolin reaktiot ovat alkoholeille tyypillisiä. Se voidaan hapettaa trifluoriasetaldehydiksi tai trifluorietikkahapoksi muun muassa klooriveden tai hapen ja divanadiinipentoksidin avulla.
Ensimmäisen kerran trifluorietanolia valmistettiin pelkistämällä trifluorietikkahappoanhydridiä katalyyttisesti vedyttämällä. Muita valmistusmenetelmiä ovat trifluorietikkahapon tai sen estereiden pelkistys litiumalumiinihydridillä, trifluoriasetamidin katalyyttinen vedytys ja 2,2,2-trifluorietyylitrifluoriasetaatin pelkistys vedyn avulla kupari(II)oksidin toimiessa katalyyttinä.
Trifluorietanolia käytetään liuottamaan proteiineja NMR-analytiikkaa varten. Sitä voidaan käyttää myös proteiinien saostamisessa. Muita käyttökohteita ovat liuottimena toimiminen orgaanisissa synteeseissä, solvolyysin mekanismien selvitys ja fluoria sisältävien nukutusaineiden valmistus. Trifluorietanolia käytetään muun muassa isofluraanin ja desfluraanin synteesien lähtöaineena ja valmistettaessa konvulsanttina käytettävää flurotyyliä.
Estádio Beira-Rio
Estádio Beira-Rio eli Estádio José Pinheiro Borda on jalkapallostadion Porto Alegren kaupungissa. Sen pääasiallinen käyttäjä on Sport Club Internacional. Se oli myös yksi jalkapallon MM-kilpailujen 2014 pelipaikoista. Stadion avattiin käyttöön 6. huhtikuuta 1969 ja se remontoitiin MM-kilpailuja varten vuonna 2013.
Eurokangas
Eurokangas on vuonna 1945 perustettu lahtelainen Wardin perheen perheyritys. Eurokangas on Suomen markkinajohtaja kankaiden ja niihin liittyvien palveluiden myynnissä sekä maahantuonnissa. Yrityksen liikevaihto vuonna 2012 oli yli 30 miljoonaa euroa, ja se työllisti yli 400 henkilöä. Suomessa on 32 Eurokangas-myymälää ja valtakunnallinen yritysmyynti Eurokangas Pro.
Suomalaisen työn liitto on myöntänyt Eurokankaan suunnittelu- ja ompelupalvelulle Avainlipun.
Eurokankaan perustajan kauppaneuvos Kaija Wardin vanhemmat Veikko ja Saimi Heinonen aloittivat Lahdessa kangaskaupan vuonna 1945. Sukupolvenvaihdos tuotti hankaluuksia, ja Kaija Ward perusti miehensä Carl-Johanin kanssa vuonna 1991 uuden yrityksen, johon vanhempien liike seuraavana vuonna sulautettiin. Suomen 1990-luvun alun lamasta huolimatta Eurokangas lähti hyvin liikkeelle. Se palkittiin yhtenä 1990-luvun nopeimmin kasvaneena eurooppalaisena yrityksenä ja oli niistä paras naisen johtama yritys. Myös 2000-luvun alkuvuosina Eurokankaan liikevaihto kasvoi nopeasti, ja se teki hyvää tulosta. Yhtiöllä on myös verkkokauppa vuodesta 2013.
Arena Amazônia
Arena Amazônia tai Arena da Amazônia on jalkapallostadion Manauksessa, Brasilian Amazonasin osavaltiossa. Stadion rakennettiin vuoden 2014 jalkapallon MM-kilpailuja varten. Stadionilla pelattiin neljä kisojen ottelua. Areenan kapasiteetti on 44 500 katsojaa.
Koska lähellä päiväntasaajaa sijaitsevan Manausin kaupungin ilmasto erittäin kuuma ja kostea, stadion on suunniteltu minimoimaan sisälämpötila. Rakennus on tehty valkoiseksi ja sen ulkopuoli on heijastava. Oleskelutilat sijaitsevat varjossa ja rakennuksen julkisivussa on suuri määrä ilmanvaihtoaukkoja. Stadion sijaitsee noin kuuden kilometrin etäisyydellä kaupungin keskustasta ja Rio Negro joen rannasta.
Areenan rakentaminen ja Manausin valinta yhdeksi kisojen isäntäkaupungeista sai paljon kritiikkiä, sillä Manaus sijaitsee kaukana maan perinteikkäistä jalkapallokeskuksista, eikä sieltä ole kotoisin perinteikkäitä seuroja. Manausin valinta perustuikin muihin syihin. Alueella on muun muassa valtava ekomatkailupotentiaali. Areenaa rakennettaessa kolme rakennustyöläistä sai surmansa työtapaturmissa.
Arena Pantanal
Arena Pantanal on monikäyttöinen stadion Cuiabán kaupungissa. Rakennustyöt aloitettiin vuonna 2010. Stadion oli yksi jalkapallon MM-kilpailujen 2014 pelipaikka.
Arena da Baixada
Arena da Baixada tai Estádio Joaquim Américo Guimarães on jalkapallostadion Curitibassa. Stadion oli yksi jalkapallon MM-kilpailujen 2014 pelipaikka. Tavallisesti Clube Atlético Paranaense pelaa kotiottelunsa kyseisellä stadionilla.
Pohjois-Eleuthera
Pohjois-Eleuthera on yksi Bahaman hallintoalueista. Se kattaa Eleutheran saaren pohjoisosan ja pienen naapurisaaren Current Islandin. Pohjois-Eleutheran asukasluku on 2 981 ja sen hallinnollinen keskus on Upper Bogue.
Saksan XII armeijakunta
Saksan XII armeijakunta () oli Saksan maavoimien yhtymä toisessa maailmansodassa.
Wehrkreis XII perusti alueesikunnan 1. lokakuuta 1936 Wiesbadenissa.
Armeijakunta asetettiin liikekannalle kesällä 1939, jolloin se samalla muodosti varsinaisen armeijakunnan esikunnan. Se oli osa armeijaryhmä C:n 1. armeijaa elokuun lopulla 1939, mistä se siirrettiin armeijaryhmä B:n 4. armeijaan syyskuussa 1940, jonka mukana se ylitti Neuvostoliiton rajan 22. kesäkuuta 1941.
Armeijakunta oli heinäkuussa 1944 osa Keskustan armeijaryhmää ja se tuhoutui 20. heinäkuuta. Armeijakunta perustettiin uudelleen maaliskuun lopussa 1945 ja se antautui toukokuussa.
Armeijakunnankomentajina olivat:
I Didn’t Know What Time It Was
”I Didn’t Know What Time It Was” on Richard Rodgersin säveltämä ja Lorenz Hartin sanoittama musiikkikappale vuoden 1939 Broadway-musikaalista "Too Many Girls". Kappaleen lauloivat musikaalissa Marcy Westcott ja Richard Kollmar. Ensimmäisen nauhoituksen teki Benny Goodmanin orkesteri noin kuukautta ennen musikaalin ensi-iltaa. Kappaleesta on tullut suosittu jazzstandardi, ja sen ovat nauhoittaneet muun muassa Billie Holiday, Sonny Clark, Art Blakey, Art Tatum, Benny Golson ja Cassandra Wilson.
"Too Many Girls" -musikaalin elokuvaversiossa vuonna 1940 kappaleen esitti Lucille Ball Trudy Erwinin dubbaamana. Frank Sinatra lauloi kappaleen vuoden 1959 elokuvassa "Ystävämme Joey", ja vuoden 1992 elokuvassa "Omaa luokkaansa" sen esitti James Taylor.
Kappale on rakenteeltaan AABA-muotoinen. Sävellaji vaihtelee G-duurin ja rinnakkaissävellaji e-mollin välillä. Rodgers käyttää usean mollisoinnun päällä painokasta melodianuottia undesimin korkeudella pohjasävelen yläpuolella.
PSOP
Sähköinen palveluseteli- ja ostopalvelujärjestelmä (PSOP) on uusi, valtakunnallinen ratkaisu sekä hyvinvointipalvelujen järjestämisen tueksi että toimintamalliuudistukseen.
PSOP voi tarkoittaa myös Psykologianopettajat PSOP järjestöä.
Palveluseteli- ja ostopalvelujärjestelmä (PSOP) on Espoon, Kouvolan, Oulun, Turun ja Tampereen kaupunkien yhteistyössä kehittämä valtakunnallinen tietojärjestelmä hyvinvointipalvelujen järjestämisen tueksi. Järjestelmä tarjoaa keskitetyn tietojärjestelmän palvelusetelien ja ostopalvelutilausten luomiseen, käyttämiseen ja annetuista palveluista tehtävään tilitykseen yksityisille palveluntuottajille.
PSOP-järjestelmä soveltuu käytettäväksi kunnasta, järjestämistavasta (palveluseteli tai ostopalvelu) ja palvelusta riippumatta. Palveluseteli- ja ostopalvelujärjestelmä yksinkertaistaa ja automatisoi palvelujen tarjoamista ja on edellytys palvelusetelien käytön laajentamiselle ja palvelumarkkinoiden kehittymiselle. PSOP helpottaa kuntien, asiakkaiden ja palveluja tuottavien yritysten toimintaa. Palveluseteli- ja ostopalvelujärjestelmän avulla asiakkaan on helppo tehdä palveluvalinta hinnan sekä yrityksen sijainnin ja palveluntuottajan saamien palautteiden perusteella.
Kuntien omistama Kuntien Tiera Oy vastaa hankkeen asiantuntijapalveluista ja ratkaisun valtakunnallisesta levittämisestä omiin jäsenkuntiinsa. Muut kunnat voivat liittyä järjestelmän käyttäjiksi KL-Kuntahankintojen kautta. Hankkeen osarahoittajana toimii valtiovarainministeriön Sähköisen asioinnin ja demokratian vauhdittamisohjelma SADe ja Terveyden ja hyvinvoinnin laitoksen sosiaali- ja terveysalan palvelukokonaisuus.
Tavoitetoimintamallin ja siinä tarvittavan tietojärjestelmätuen määrittelivät Espoo, Helsinki, Kouvola, Oulu, Tampere, Turku ja Vantaa yhteistyönä vuonna 2012. Nyt järjestelmää ja Parasta palvelua -mallia kehittävät ja vievät eteenpäin Espoo, Kouvola, Oulu, Tampere ja Turku hankkeen isäntäkaupunkina. Tavoitteena on saada järjestelmä valtakunnallisesti käyttöön vuonna 2015.
Hankkeen edelläkävijöinä toimivat Espoo, Kouvola, Oulu, Tampere ja Turku, jotka kehittävät ratkaisua yhteistyössä ja ottavat sen vaiheittain käyttöönsä alkuvuodesta 2014. Valtakunnallisesti ratkaisu on käyttöönotettavissa vuonna 2015.
Jalkapallon alle 17-vuotiaiden maailmanmestaruuskilpailut 2013
Jalkapallon alle 17-vuotiaiden maailmanmestaruuskilpailut 2013 oli viidennettoista Jalkapallon alle 17-vuotiaiden maailmanmestaruuskilpailut. Ne järjestettiin Yhdistyneissä arabiemiirikunnissa 17.10.–8.11.2013
Kesäkuussa 2012 FIFA valitsi Sheikh Khalifa International Stadiumin Al Ainista, Al Nahyan Stadiumin Abu Dhabista, Al-Rashid Stadiumin Dubaista, Emirates Club Stadiumin Ras al-Khaimahista ja Fujairah Club Stadiumin Fujairahista otteluareenoiksi. Sharjah Stadiumin Sharjahista valittiin vasta syyskuussa 2012 otteluareenaksi. Mohammed Bin Zayed Stadium korvasi Al Nahyan Stadiumin.
Järjestävä maa Yhdistyneet arabiemiirikunnat pääsi kisoihin automaattisesti, 23 muuta maata karsi kisoihin kuudesta eri maanosasta.
Joukkueiden on pitänyt nimetä 21-miehiset joukkueet, joista kolme on maalivahteja.
Lohkovoittajat ja lohkokakkoset sekä neljä parasta lohkokolmosta etenivät puolivälieriin.
Sijoitukset määritetään seuraavasti:
Jos joukkueiden tilastot ovat vieläkin tasan ratkaistaan jatkoon pääseminen arpomalla, jonka suorittaa FIFA Organisaatio komitea.
Kaikki ajat ovat paikallista aikaa, UTC+04:00."
Just Friends (kappale)
”Just Friends” (vap. suom. "Vain ystäviä") on John Klennerin säveltämä ja Sam M. Lewisin sanoittama musiikkikappale vuodelta 1931. Kappaleen ensimmäinen esittäjä oli Red McKenzien orkesteri. Vuonna 1932 kappale nousi Yhdysvalloissa listoille kahdesti, ensin Russ Colombon ja sitten Ben Selvinin esittämänä.
Jazzsaksofonisti Charlie Parker nauhoitti ”Just Friendsin” vuoden 1950 albumilleen "Charlie Parker with Strings". Parkerin tulkinta herätti jazzartistien kiinnostuksen kappaletta kohtaan ja se on noussut lukuisien nauhoitusten myötä standardin asemaan. Kappaleen ovat äänittäneet muun muassa Chet Baker, Sonny Rollins, John Coltrane, Tony Bennett, Lee Konitz ja Andy Bey.
John Klenner
John Klenner (1899–1955) oli saksalaissyntyinen yhdysvaltalainen pianisti ja säveltäjä. Hän sävelsi taidemusiikkia ja teki lukuisia populaarimusiikin lauluja, joista tunnetuimpiin kuuluu Sam M. Lewisin sanoittama ”Just Friends” vuodelta 1931.
Beneath (yhtye)
Beneath on islantilainen brutaalin death metalin yhtye. Se perustettiin Reykjavikissa vuonna 2007. Yhtyeen musiikki on extreme metallia, jossa on vivahteita useista musiikin tyylilajeista. Sanoitukset käsittelevät pääosin apokalypsia ja epäuskonnollisuutta.
Yhtyeen esikois-EP julkaistiin maailmanlaajuisesti helmikuussa 2010 yhdysvaltalaisen Mordbrann Musikin kautta. Levytyssopimuksen julkistamisen aikaan yhtyeeseen kuului entisiä sekä nykyisiä Sororiciden, Changerin, Atrumin sekä Diaboluksen jäseniä. Joulukuussa 2010 yhtye aloitti yhteistyön Unique Leader Recordsin kanssa.
Esikoisalbumi, "Enslaved by Fear", julkaistiin 17. heinäkuuta 2012.
Hollow Empty Void
Hollow Empty Void on islantilaisen extreme metal -yhtyeen Beneathin EP-levy. Se julkaistiin 13. helmikuuta 2010 levymerkillä Mordbrann Musikk.
Enslaved by Fear
Enslaved by Fear on islantilaisen death metal -yhtyeen Beneathin esikoisalbumi. Se julkaistiin vuonna 2012 levymerkillä Unique Leader Records.
Beneath levitti heinäkuun 2010 aikana albumin luomisprosessista kertovia videopäiväkirjamerkintöjä YouTube-kanavalleen. Yhtye nauhoitti albumin rumpuraidat Sundlaugin-studiossa, joka sijaitsee vanhassa uimahallissa Islannissa. Teos miksattiin Daniel Bergstrandin kanssa.
Cranial Impalement
Cranial Impalement on yhdysvaltalaisen death metal -yhtyeen Disgorgen esikoisalbumi. Se julkaistiin vuonna 1999 levymerkillä Extremities Records. Albumin uusintapainoksen julkaisi vuonna 2008 Unique Leader Records.
Albumin neljä viimeistä kappaletta ovat ilmestyneet aiemmin yhtyeen vuoden 1995 demolla.
Amin
Amin voi tarkoittaa seuraavia:
Parallels of Infinite Torture
Parallels of Infinite Torture on yhdysvaltalaisen death metal -yhtyeen Disgorgen neljäs studioalbumi. Se julkaistiin vuonna 2005 levymerkillä Crash Music.
Vuonna 2008 Metal Mind Productions julkaisi albumista 200:n kappaleen rajoitetun digipak-uusintapainoksen.
Consume the Forsaken
Consume the Forsaken on yhdysvaltalaisen brutaalin death metalin yhtyeen Disgorgen kolmas studioalbumi. Se julkaistiin vuonna 2002 levymerkillä Unique Leader Records. Albumi on yhtyeen ainoa, jolla vokalistina toimii A.J. Magana.
She Lay Gutted
She Lay Gutted on yhdysvaltalaisen brutaalin death metalin yhtyeen Disgorgen toinen studioalbumi. Se julkaistiin vuonna 1999 levymerkillä Unique Leader Records, vain puoli vuotta ensimmäisen studioalbumin julkaisemisesta.
Albumilla vierailevana taustalaulajana toimii Deeds of Fleshin laulaja-kitaristi sekä Unique Leader Recordsin perustajajäsen Erik Lindmark.
Displeased Records julkaisi albumista kuvavinyylin.
Helsingin Taekwondoseura
Helsingin Taekwondoseura ry (lyh. HTKD) on helsinkiläinen 1982 perustettu kamppailuseura, jonka pääharjoittelupaikka sijaitsee Helsingin Sörnäisissä. Seurassa on noin 200 jäsentä ja sen pääopettaja on Henri Nordenswan (5. Dan).
HTKD on perinteikäs taekwondoseura, jonka jäsenet ovat sen perustamisesta lähtien toimineet taekwondon suunnannäyttäjinä Suomessa. Seuran ottelijat ovat menestyneet kilpailuissa aina MM- ja EM-tasoa myöten ja olleet johtavissa rooleissa suomalaisessa taekwondossa niin Suomen Taekwondoliiton puheenjohtajina, hallituksen jäseninä kuin myös tuomareina, kouluttajina ja ohjaajina.
Helsingin Taekwondoseurassa opetetaan taekwondon yleisintä suuntausta ja olympialaisista tuttua Maailman Taekwondoliiton (WTF) taekwondoa. WTF-taekwondo koostuu eri osa-aluista: ottelu, liikesarjat, perustekniikka, itsepuolustus sekä murskaus. Kilpaottelussa potkut vartalon peittävään panssariin ja kypärän suojaamaan päähän suoritetaan täydellä kontaktilla. Sen sijaan lyönnit päähän ovat kiellettyjä.
Seurassa harjoittelee viikoittain toistasataa aktiivista lasta ja aikuista, joista naisia ja miehiä on suunnilleen yhtä paljon. Nuorimmat harrastajat ovat nappula-taekwondon 4-6-vuotiaat lapset. Helsingin taekwondoseuran harjoituksia ohjaa toistakymmentä eri ohjaajaa. Vuonna 2013 seura panosti lasten ja nuorten opetukseen palkkaamalla yhdessä Espoo Hwarang Teamin kanssa erityisen nuorisopäällikön. Seuran harjoitussali sijaitsee Helsingin Sörnäisissä. Tämän lisäksi opetusta järjestetään Alppilan, Laajasalon, Latokartanon ja Pihlajamäen kouluilla .
Helsingin Taekwondoseura kuuluu Suomen Taekwondoliittoon, joka on kansallinen kattojärjestö Maailman Taekwondoliitossa (WTF) ja Suomen olympiakomitean jäsen. Seura on myös osa tanskalaisen mestari Ko Tae-Jeongin (8. Dan) taekwondo-perhettä, eli niin sanottua Sim Uu -yhteisöä.
Sororicide
Sororicide oli islantilainen death metal -yhtye, joka perustettiin Reykjavikissa vuonna 1990. Yhtye hajosi vuonna 2000, mutta oli lyhyen aikaa toiminnassa vuosina 2009-2011.
Yhtye sai tunnustusta voitettuaan kansallisen yhtyekilpailun nimellä Infusoria vuonna 1991. Yhtye vaihtoi nimensä takaisin Sororicideksi ja saman vuoden syksynä yhtye aloitti ensimmäisen studioalbuminsa, "The Entityn" nauhoitukset.
Yhtye kasattiin uudelleen vuonna 2009 ja se julkaisi demokappaleistaan EP-levyn. Yhtye lopetti kuitenkin toimintansa toistamiseen vuonna 2011.
Changer
Changer on islantilainen thrash metal -yhtye, joka perustettiin vuonna 1999. Yhtyeen muutti musiikkityylinsä death metaliin vuonna 2005, mutta palasi thrash metaliin vuonna 2009.
Beheaded
Beheaded on Maltalainen death metal -yhtye. Sen perustivat Fgurassa vuonna 1991 laulaja Marcel Scalpello, kitaristi David Bugeja ja rumpali Chris Brincat.
Yhtye on julkaissut neljä studioalbumia, joista viimeisin, "Never to Dawn", julkaistiin 6. marraskuuta 2012.
Mac Carruth
Mac Carruth (s. 25. maaliskuuta 1992) on yhdysvaltalainen jääkiekkomaalivahti. Hän pelaa tällä hetkellä Itävallan EBEL-liigassa Fehérvár AV19 joukkueessa. Carruth varattiin Chicago Blackhawksiin seitsemännen kierroksen 191. varausnumerolla vuonna 2010.
24. toukokuuta 2012 Carruth allekirjoitti Chicago Blackhawksille 3-vuotisen aloittelijasopimuksen, jonka arvo on 750 000 dollaria vuodelta. Carruth pääsi kuitenkin Blackhawksin AHL-farmijoukkueeseen Rockford IceHogsiin 15. syyskuuta 2012. IceHogs kuitenkin määräsi Carruthin takaisin juniorijoukkueeseensa Portland Winterhawksiin.
The Entity (Sororiciden albumi)
The Entity on islantilaisen death metal -yhtyeen Sororiciden ensimmäinen sekä viimeiseksi jäänyt studioalbumi. Se julkaistiin vuonna 1991 levymerkillä Platonic Records 500:n kappaleen painoksena.
Trading Pieces
Trading Pieces on yhdysvaltalaisen brutaalin death metalin yhtyeen Deeds of Fleshin esikoisalbumi. Se julkaistiin vuonna 1996 levymerkillä Repulse Records.
Niila
Niila on suomalainen miehen etunimi. Väestörekisterikeskuksen tietojen mukaan nimi Niila on annettu vuoden 2015 loppuun mennessä noin 715 miehelle ja alle 25 naiselle. Vuodesta 2020 lähtien Niilan nimipäivä on 6. joulukuuta.
Inbreeding the Anthropophagi
Inbreeding the Anthropophagi on yhdysvaltalaisen brutaalin death metalin yhtyeen Deeds of Fleshin toinen studioalbumi. Se julkaistiin vuonna 1998 levymerkillä Repulse Records.
Kaikki kappaleet kirjoittanut Deeds of Flesh.
Kultasiipikotinga
Kultasiipikotinga ("Tijuca atra") on kotingojen heimoon kuuluva varpuslintu.
Kultasiipikotingaa tavataan Kaakkois-Brasiliassa. Lajia on kuvattu harvinaiseksi, ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.
Harmaasiipikotinga
Harmaasiipikotinga ("Tijuca condita") on kotingojen heimoon kuuluva varpuslintu.
Harmaasiipikotingaa tavataan pienellä alueella Brasiliassa. Lajin kannaksi on arvioitu 1 000–2 499 yksilöä, ja se on luokiteltu vaarantuneeksi.
Path of the Weakening
Path of the Weakening on yhdysvaltalaisen brutaalin death metalin yhtyeen Deeds of Fleshin kolmas studioalbumi. Se julkaistiin vuonna 1999.
Albumi oli yhtyeen jäsenten Jacoby Kingstonin ja Erik Lindmarkin omistaman levy-yhtiön Unique Leader Recordsin ensimmäinen julkaisu.
Elsa Myllykoski
Elsa Myllykoski, o. s. "Kauppinen" (s. 28. elokuuta 1917 Sammatti) on suomalainen kirjailija joka on käyttänyt kirjailijanimiä Leena Ojamo, Elsa Kaarto ja Kaarina Manner.
Nimellä "Leena Ojamo":
Nimellä "Elsa Kaarto":
Charles Bonnet
Charles Bonnet (13. maaliskuuta 1720 – 20. toukokuuta 1793) oli sveitsiläinen luonnontieteilijä ja filosofi. Bonnetin suku oli ranskalaista alkuperää. Se oli muuttanut Sveitsiin 1500-luvulla etsimään turvapaikkaa uskonvainoilta. Charles Bonnet eli elämän, jota voi kutsua tapahtumaköyhäksi. Hän ei koskaan poistunut Sveitsistä eikä esiintynyt julkisuudessa. Julkista uraa hän loi vuosina 1752–1768 ollessaan jäsenenä kotikaupunkinsa Geneven neuvostossa. Hän oli naimisissa, mutta hänellä ei ollut omia lapsia. Perheeseen otettiin kasvatettavaksi vaimon sukulaispoika, myöhemmin kuuluisuutta fyysikkona ja vuorikiipeilijänä saavuttanut Horace-Benedict de Saussure. Elämänsä viimeiset kaksikymmentä vuotta Bonnet asui maaseudulla.Viimeisinä vuosinaan hän joutui kärsimään kivuliaasta sairaudesta.
Aluksi Bonnet opiskeli lakia, mutta kiinnostui luonnontieteistä. Erityiskiinnostuksen kohteena olivat hyönteiset. Hänen hyönteisiä käsittelevä teoksensa ""Traité d´insectologia"" ilmestyi vuonna 1745. Myöhemmin hän kiinnostui myös lääketieteestä ja hän esitteli Charles Bonnetin syndroomaksi nimitetyn oireyhtymän, joka kuvailee hallusinaatioiden esiintymistä psykologisesti normaaleilla ihmisillä. Hänen filosofiansa on saanut voimakkaita vaikutteita Gottfried Leibniziltä.
Ruskolakkikotinga
Ruskolakkikotinga ("Lipaugus weberi") on kotingojen heimoon kuuluva varpuslintu.
Ruskolakkikotingaa tavataan pienellä alueella Kolumbiassa. Lajin kannaksi arvioidaan alle 2 500 yksilöä, ja se on vähenemässä elinympäristöjen tuhoutumisen takia. Laji on luokiteltu äärimmäisen uhanalaiseksi.
Ruskolakkikotinga elää luonnontilaisissa, kosteissa vuoristometsissä 1 500–1 820 metrin korkeudella merenpinnasta.
Ruskolakkikotinga käyttää ravinnokseen pieniä tai keskikokoisia marjoja, ja satunnaisesti suurikokoisia selkärangattomia. Sitä tavataan joskus useiden lajien sekaparvissa.
Mark of the Legion
Mark of the Legion on yhdysvaltalaisen brutaalin death metalin yhtyeen Deeds of Fleshin neljäs studioalbumi. Se julkaistiin vuonna 2001 levymerkillä Unique Leader Records.
Savukotinga
Savukotinga ("Lipaugus fuscocinereus") on kotingojen heimoon kuuluva varpuslintu.
Savukotingaa tavataan Kolumbiassa, Ecuadorissa ja Perussa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Reduced to Ashes
Reduced to Ashes on yhdysvaltalaisen brutaalin death metalin yhtyeen Deeds of Fleshin viides studioalbumi. Se julkaistiin vuonna 2003 levymerkillä Unique Leader Records.
Crown of Souls
Crown of Souls on yhdysvaltalaisen brutaalin death metalin yhtyeen Deeds of Fleshin kuudes studioalbumi. Se julkaistiin vuonna 2005 levymerkillä Unique Leader Records.
Kaikki kappaleet kirjoittanut Deeds of Flesh.
Of What’s to Come
Of What’s to Come on yhdysvaltalaisen brutaalin death metal -yhtyeen Deeds of Fleshin seitsemän studioalbumi. Se julkaistiin vuonna 2008 levymerkillä Unique Leader Records.
Uljanovsk (lentotukialus)
Uljanovsk eli projekti 1143.7 oli suunniteltu Neuvostoliiton laivaston ydinkäyttöinen supertukialus. Alus olisi ollut kooltaan 85 000 tonnia eli vähän yhdysvaltalaisen Nimitz-luokan aluksia pienempi. Aluksen alkuperäisen nimen piti olla "Kreml", mutta se muutettiin "Uljanovskiksi".
Vuonna 1986 hyväksyttiin alustava suunnitelma projektista 1143.7 ja seuraavana vuonna saatiin tekniset piirustukset valmiiksi. Aluksen piti kyetä operoimaan 70 lentokoneella, joita olisivat Suhoi Su-33 ja MiG-29K -hävittäjät, tutkakone Jak-44 sekä Ka-27/Ka-29 -helikopterit. Aluksella piti olla viistolentokansi, jossa olisi kaksi katapulttia koneiden ilmaan lähettämiseksi, sekä keulassa hyppyri. Aluksen omasuojaksi suunniteltiin ilmatorjuntaohjuksia sekä kaksitoistaohjuksinen merimaaliohjusten laukaisualusta. Sen uppouma olisi ollut noin 66 000 tonnia ja täysin kuormattuna yli 75 000 tonnia. Suunniteltu pituus oli noin 1 065 jalkaa (326 metriä). Ydinkäyttöisen aluksen suunniteltu nopeus oli 30 solmua.
Aluksen köli laskettiin vesille 25. marraskuuta 1988 Nikolajevin eteläisellä telakalla Ukrainassa. Aluksen rakentaminen keskeytettiin marraskuussa 1991 aluksen ollessa 20-prosenttisesti valmis, kun ministeriö lopetti aluksen rahoittamisen. Neuvostoliiton hajottua joulukuussa Ukraina ilmoitti alueellaan olevien alusten kuuluvan itselleen. Ukrainan hallitus ilmoitti aluksen romuttamisesta, jotta telakan kapasiteetti vapautuisi muuhun käyttöön. Alus siirrettiin romutettavaksi 3. helmikuuta 1992.
Kalle Salo
Kalle (Kaarlo Niilo) Salo (7. elokuuta 1917 Joroinen – 23. syyskuuta 2002 Helsinki) oli suomalainen kääntäjä.
Portals to Canaan
Portals to Canaan on yhdysvaltalaisen brutaalin death metalin yhtyeen Deeds of Fleshin kahdeksas studioalbumi. Se julkaistiin vuonna 2013 levymerkillä Unique Leader Records. Albumi on ensimmäinen jolla soittavat kitaristi Craig Peters sekä basisti Ivan Munguia.
Albumi yhdistelee yhtyeen tuotannon uusia ja vanhoja elementtejä. Deeds of Fleshin nokkamies Erik Lindmark on kertonut Portals to Canaanin olevan yhtyeen siihen astisista julkaisuista parhaiten tuotettu.
Helsingin Kauppiaat
Helsingin Kauppiaat Oy (HK) oli liikemies, kauppaneuvos Erkki Salonojan vuonna 1949 perustama lihateollisuusyritys, josta kasvoi 1960- ja 1970-luvulla Pohjoismaiden suurin makkaranvalmistaja. Yksityisyrityksenä aloittanut HK siirtyi vuonna 1975 osaksi tuottajien osuustoiminnallista lihateollisuutta. Toiminta itsenäisenä osakeyhtiönä päättyi vuonna 1986. Helsingin Kauppiaiden liiketoimintaa ja perinteitä osaltaan jatkaa nykyinen pörssiyhtiö HKScan Oyj.
Alkuvuosinaan Helsingin Kauppiaat oli välitysliike. Se välitti lihaa, lihavalmisteita ja vihanneksia Helsingin seudulla. Oma makkaranvalmistus alkoi vuonna 1955 Salossa ja siirrettiin sieltä vuonna 1958 Helsingin Sörnäisiin. Yhtiön tunnetuin yksittäinen tuote, HK Sininen Lenkki, tuotiin markkinoille vuonna 1963.
Kehittämismahdollisuuksien turvaamiseksi Salonoja laajensi yhtiön omistuspohjaa. Keskusliike Kesko Oy osti puolet HK:n osakkeista kahdessa osassa vuosina 1959 ja 1960. HK sai samalla tehokkaan valtakunnallisen jakelukanavan lihajalosteilleen ja välittämälleen lihalle.
Vähittäiskaupan rakennemuutoksessa 1970-luvulla Kesko karsi teollisuuttaan ja keskittyi olemaan kauppaliike. Osana tätä Kesko ja Salonoja myivät 24. helmikuuta 1975 Helsingin Kauppiaat Oy:n osuusteurastamoiden keskusliikkeelle Tuottajain Lihakeskuskunnalle (TLK). Kauppahinta oli noin 200 miljoonaa markkaa, mikä oli tiettävästi korkein siihen mennessä maksettu hinta elintarvikealan yrityksestä Suomessa. HK työllisti tuolloin 715 henkeä.
Helsingin Kauppiaat Oy jatkoi TLK:n omistuksessa tytäryhtiönä niin kauan, että se syksyllä 1986 fuusioitiin keskusliikkeeseen ja muuttui osaksi TLK:n teollisuuden toimialaa. Päätuotantolaitos sijaitsi Helsingin Sörnäisissä, vuodesta 1991 lähtien Vantaan Pakkalassa. Vuosina 1987–2004 valmistusta oli lisäksi Riihimäellä.
Tuottajien liha-alan suurjärjestelyssä vuonna 1991 keskusliike TLK purettiin yhtiöittämällä se Helsingin Kauppiaat Oy:ksi. Kysymyksessä oli juridisesti eri yhtiö kuin Erkki Salonojan vuonna 1949 perustama. Järjestelyssä uusi Helsingin Kauppiaat Oy ja HK-tuotemerkki siirtyivät Lounais-Suomen Osuusteurastamon omistukseen.
Uuden Helsingin Kauppiaiden tuotanto-osastot yhdistettiin vuonna 1993 LSO:n omaan teollisuuteen LSO Food Oy:hyn (nykyinen HKScan Oyj). HK:n palveluksessa oli yhdistymisen aikaan noin 1 200 henkilöä ja LSO Foodin noin 2 300.
Tuotanto-osastojen siirron jälkeen Helsingin Kauppiaat Oy toimi pelkästään HK-merkkisten tuotteiden markkinointiyhtiönä, kunnes markkinointikin siirrettiin emoyhtiöön vuoden 1995 alussa. Henkilöstöä oli tuolloin noin 180.
Toimitusjohtajat: Erkki Salonoja vuosina 1949–1975, Jaakko Hjelm vuosina 1976–1986 ja Ilari Soila vuosina 1991–1994.
Gradually Melted
Gradually Melted on yhdysvaltalaisen brutaalin death metalin yhtyeen Deeds of Fleshin EP-levy. Se julkaistiin vuonna 1995 levymerkillä Wild Rags Records.
Kaikki kappaleet kirjoittanut Deeds of Flesh.
Laina Rinne
Laina-Annikki Rinne (s. 3. kesäkuuta 1917 Kajaani) on suomalainen kansakoulunopettaja ja nuortenkirjailija. Hän on käyttänyt myös nimimerkkiä "Annika".
Rinteen vanhemmat olivat kauppias Pekka Rönkä ja Anna Seliina Heinonen. Hän on ollut naimisissa vuodesta 1952 piiriesimies Sakari Rinteen kanssa.
Rinne valmistui opettajaksi Tornion opettajaseminaarista 1937.
All the Things She Said
All the Things She Said on venäläisen laulajakaksikko t.A.T.u.:n kappale. Sen sanoittivat Sergio Galoyan, Trevor Horn, Martin Kierszenbaum, Elena Kiper, ja Valeriy Polienko sekä tuotti Trevor Horn kaksikon ensimmäiselle englanninkieliselle studioalbumille, 200 km/h in the Wrong Lanelle. "All the Things She Said" on pop rock-kappale, jossa on viittauksia myös electronicasta, R&B:stä, sekä trancemusiikista. Kappale sisältää kitaraosuuksia, mutta suuri osa siitä on soitettu elektronisesti.
"All the Things She Said" julkaistiin albumin johdantosinglenä Euroopassa 18. elokuuta 2002, sekä maailmanlaajuisesti 27. tammikuuta 2003. Kappale on saanut pääosin ristiriitaisia vastaanottoja. Sitä on pidetty yhtenä 2000-luvun parhaista kappaleista sen sävellyksen ohella. Monet kriitikot kritisoivat kuitenkin kappaleen sanoituksia sekä runsasta toistuvuutta.
Kaupallisesti "All the Things She Said" sijoittui 20. sijalle Billboard Hot 100-listalla, joka oli historian ensimmäinen niin korkealle sijalle sijoittunut venäläisen artistin kappale. Se pääsi myös Britannian singlelistan kärkeen ja pääsi monissa Euroopan ja Oseanian maissa viiden parhaan joukkoon.
Signelia Häggblom
Annie Signelia Häggblom (6. kesäkuuta 1917 Eckerö – 2010 Upplands Väsby, Ruotsi) oli ahvenanmaalainen historiallisia romaaneja ruotsin kielellä kirjoittanut kirjailija.
Häggblomin esikoisromaanin "Där föddes en flicka" pohjana olivat hänen isoäitinsä elämänvaiheet. Häggblom julkaisi 1940-luvulla kolme muutakin romaania joista tunnetuin oli 1945 ilmestynyt "I skuggan av Kastelholm". Hän muutti sitten asumaan Ruotsiin ja toimi siellä yrittäjänä. Häggblom julkaisi vielä 1990-luvulla yhden romaanin sekä 1600-luvun Ahvenanmaalle Signilskäriin sijoittuvan näytelmän.
Ahdeyökkönen
Ahdeyökkönen ("Athetis gluteosa") on melko pieni ja harvinainen kuivien ympäristöjen yöperhoslaji. Suomen kansallisessa uhanalaisarvioinnissa 2010 se on luokiteltu erittäin uhanalaiseksi (EN).
Ahdeyökkösen naaraat ovat koiraita pienempiä ja niiden siipien sävy on tummempi. Laji on itsessään pienikokoinen, hintelärakenteinen ja väritykseltään vaatimaton. Etusiivet ovat voimakkaasti kiiltäväpintaiset, pituuteensa nähden suhteellisen kapeat ja pyöreäkärkiset. Keskiosastaan ne ovat harmaanruskeat, mutta reunoilta tummemmat ja ruskeammat. Rengastäplä erottuu mustana pisteenä ja melko kookas munuaistäplä tummana ääriviivana. Siiven etureunassa on kaksi epäselvää mustaa täplää ja ulomman poikkiviirun kohdalla rivi mustia pisteitä. Takasiivet ovat hieman etusiipiä vaaleammat ja tasaisen harmaanruskeat. Siipiväli 24–27 mm.
Lajin levinneisyys ulottuu Euroopassa Belgia-Italia-akselilta itään ja Etelä-Siperian sekä Keski-Aasian poikki aina Koreaan ja Japaniin saakka. Baltiassa lajilla on esiintymä vain Pohjois-Virossa. Pohjoismaissa sitä tavataan Norjan keskiosissa, Ruotsissa Gotlannissa, Öölannin pohjoisosissa sekä Medelpadin maakunnassa. Suomessa se elää muutamilla erillisillä esiintymispaikoilla. Suomen esiintymät ulottuvat etelärannikolta Pirkanmaalle ja Pohjois-Karjalaan. Lento alkaa kesäkuun loppupuolelta ja jatkuu heinäkuun lopulle keskittyen heinäkuun alkupuolelle.
Laajasta levinneisyysalueestaan huolimatta ahdeyökkönen on esiintymiseltään erittäin paikoittainen. Esiintymät ovat luultavasti jäänteitä ajalta, jolloin Euroopan ilmasto on ollut nykyistä kuivempi ja lämpimämpi, ja laji on säilynyt nykypäivän saakka vain suotuisimmilla elinpaikoillaan. Luontainen elinympäristö muodostuu lämpimistä rinnepaikoista, joilla on hiekkainen maaperä. Suomessa esiintymät keskittyvät nykyisin lähinnä rautateiden varsille ja merkittävin esiintymä lienee Tampereen Järvensivussa, missä perhoselle on rajattu myös suojelualue. Perhoset lentävät keskiyön aikoihin, käyvät kukilla ja tulevat valolle, ehkä myös syötille. Talvehtiva elämänvaihe lienee täysikasvuinen toukka.
Suomessa laji on erittäin uhanalainen, Ruotsissa se on silmälläpidettävä.
Toukka käyttää ravinnokseen erilaisia matalia kasveja.
Reginald Jägerhorn
Georg Eric Reginald Jägerhorn (s. 1932) on suomalainen taloustieteilijä. Hän on ollut Svenska handelshögskolanin liiketaloustieteen professori 1968–1983. Hän on tutkinut tilintarkastuskertomusta ja verotusta.